Naziv, sjedište, OIB, kojeg zastupa (u daljnjem tekstu: Korisnik/krajnji Kupac)

i

Naziv, sjedište, OIB, kojeg zastupa (u daljnjem tekstu: Ugovaratelj/Opskrbljivač)

na temelju članka 5. Okvirnog sporazuma br. 5/2025-\_\_ za nabavu opskrbe prirodnim plinom, sklopljenog između Republike Hrvatske, Središnjeg državnog ureda za središnju javnu nabavu i Ugovaratelja/Opskrbljivača,dana \_\_\_\_\_\_\_\_\_\_\_\_\_ 2025. godine

sklapaju sljedeći

**UGOVOR O OPSKRBI PRIRODNIM PLINOM**

**ZA GRUPU \_\_**

Članak 1.

1. Ovim Ugovorom o opskrbi prirodnim plinom (u daljnjem tekstu: Ugovor) uređuju se međusobni odnosi između Ugovaratelja/Opskrbljivača i Korisnika/krajnjeg Kupca u pogledu uvjeta opskrbe prirodnim plinom (u daljnjem tekstu: plin), mjesta i roka isporuke plina, načina izračuna cijene, načina očitavanja mjernih mjesta, načina obračuna i plaćanja isporučenog plina, priključnog kapaciteta i energetske suglasnosti Korisnika/krajnjeg Kupca, kvalitete usluge i kvalitete plina, količine plina, trajanje ugovora te ostalih međusobnih odnosa sukladno Općim uvjetima opskrbe plinom, pridržavajući se u svemu Zakona o tržištu plina i ostalih propisa koji reguliraju tržište plina.

(2) Ugovaratelj/Opskrbljivač je dužan pružati standardnu pouzdanost isporuke prirodnog plina iz distribucijskoga sustava koju propisuje mjerodavno ministarstvo. Prirodni plin koji je predmet ovog ugovora mora biti sukladan Općim uvjetima opskrbe plinom te je Ugovaratelj/Opskrbljivač dužan u svemu pridržavati Zakona o tržištu plina i ostalih propisa koji reguliraju tržište plina.

(3) Ugovaratelj/Opskrbljivač je dužan tijekom izvršenja Ugovora osigurati kvalitetu opskrbe prirodnim plinom, koja obuhvaća pouzdanost isporuke, kvalitetu plina i kvalitetu usluge, primjenom propisanih standarda kvalitete opskrbe, u skladu sa svim važećim zakonskim propisima odnosno pripadajućim podzakonskim propisima u vrijeme izvršenja, pri čemu je isporuka robe stalna i svakodnevna osim u slučaju više sile.

(4) Sastavni dijelovi ovog Ugovora su:

* Prilog I - Troškovnik
* Prilog II - Popis obračunskih mjernih mjesta prema grupama, odnosno distribucijskim područjima na kojima mora biti omogućena opskrba prirodnim plinom

VRIJEDNOST UGOVORA I KOLIČINA PREDMETA NABAVE

Članak 2.

1. Ugovaratelj /Opskrbljivač dužan je, sukladno uvjetima određenim u svojoj ponudi, Dokumentaciji

o nabavi i Okvirnom sporazumu, Korisniku/krajnjem Kupcu osigurati opskrbu plinom sukladno navedenom u Prilogu II. ovog Ugovora i to:

Okvirna količina: \_\_\_\_\_\_\_\_\_\_\_\_\_\_\_\_\_ kWh,

1. Količina predmeta nabave određena je okvirno, te će stvarna realizacija ovisiti o potrebama i raspoloživim financijskim sredstvima Korisnika/krajnjeg Kupca.
2. Vrijednost ovog Ugovora sukladno količinama iz stavka 1. ovog članka, prema načinu izračuna cijene plina iz članka 4. ovog Ugovora na dan sklapanja Ugovora iznosi:

* \_\_\_\_\_\_\_\_\_\_\_\_\_\_\_\_\_\_\_ bez PDV-a, odnosno \_\_\_\_\_\_\_\_\_\_\_\_\_\_\_s PDV-om.

MJESTO I ROK ISPORUKE PLINA

Članak 3.

1) Mjesta isporuke plina su obračunska mjerna mjesta (OMM) Korisnika/krajnjeg Kupca sukladno Prilogu II ovog Ugovora.

2) Ako za pojedino obračunsko mjerno mjesto dođe do promjene tarifnog modela, Ugovaratelj/ Opskrbljivač naplaćivat će isporučeni plin sukladno cijenama iskazanim za novi tarifni model unutar distribucijskog područja na kojem se nalazi obračunsko mjerno mjesto.

3) Ako za pojedino obračunsko mjerno mjesto dođe do promjene u tarifni model koji nije iskazan u Troškovniku za tu grupu predmeta nabave i distribucijsko područje kojem obračunsko mjerno mjesto pripada, Ugovaratelj/Opskrbljivač dužan je prilikom obračuna cijene primjenjivati iznos osnovne jedinične cijene prirodnog plina (CPLIN) koji je iskazan u Troškovniku za prvi niži tarifni model u distribucijskom području kojem pripada obračunsko mjerno mjesto. U slučaju da se prvi niži tarifni model ne nalazi u Troškovniku iznos osnovne jedinične cijene prirodnog plina (CPLIN) ostaje nepromijenjen unatoč promjeni tarifnog modela.

4) Mjesta isporuke plina podložna su promjenama tijekom važenja Ugovora zbog preseljenja krajnjeg Kupca na nove lokacije, otvaranja ili zatvaranja ureda ili ispostava i dr. U slučaju da se na području predmetne grupe nabave pojavi novo obračunsko mjerno mjesto (npr. zbog preseljenja, otvaranja ili zatvaranja ureda odnosno ispostave Korisnika/krajnjeg Kupca i dr.) Ugovaratelj/Opskrbljivač je dužan pridržavati se uvjeta iz Ugovora odnosno troškovnika predmetne grupe nabave odnosno za navedeno distribucijsko područje.

5) Potrošnju plina za nova obračunska mjerna mjesta Ugovaratelj /Opskrbljivač dužan je naplaćivati pod istim uvjetima koji su utvrđeni Okvirnim sporazumom.

6) Uključivanje novih obračunskih mjernih mjesta, promjena nositelja ili isključivanje mjernih mjesta vršit će se sukladno Općim uvjetima opskrbe plinom.

7) U slučaju da Korisnik/krajnji Kupac ne koristi plin samo za neposlovnu uporabu, Ugovaratelj /Opskrbljivaču će prilikom sklapanja Ugovora dokumentirati svoj status.

8) Ugovaratelj /Opskrbljivač je dužan započeti s isporukom plina u roku ne duljem od 15 dana od dana koji je određen kao dan početka primjene Ugovora.

CIJENA

Članak 4.

1) Cijena plina je promjenjiva.

2) Iznos trošarine, tarifne stavke za distribuiranu količinu plina Ts1 i iznos fiksne mjesečne naknade Ts2 za vrijeme trajanja okvirnog sporazuma, odnosno pojedinačnih ugovora o javnoj nabavi sklopljenih temeljem okvirnog sporazuma mijenja se isključivo ako tijekom izvršenja okvirnih sporazuma/ugovora dođe do promjene propisa kojima su predmetni iznosi propisani (Odluke o iznosu tarifnih stavki za distribuciju plina i Zakona o trošarinama).

3) Iznos trošarine obračunavat će se ovisno o tome jesu li korisnici razvrstani u korisnike za poslovnu ili za neposlovnu uporabu, a navedeno se neće smatrati izmjenom cijene.

4) Promjena osnovne jedinične cijene prirodnog plina (Cplin) koji je predmet nabave određuje se mjesečno kalendarski, odnosno prvim danom svakog mjeseca za tekući mjesec počevši od dana sklapanja Okvirnog sporazuma sukladno promjeni nabavne cijene.

5) Za izračun promjene nabavne cijene, koristi se cjenovni indeks „CEGHIX®“ koji objavljuje plinska burza Central European Gas Hub AG (CEGH) te je isti dostupan na internetskim stranicama <http://www.cegh.at>

6) Ugovaratelj/Opskrbljivač mijenja cijenu prirodnog plina ponuđenu u troškovniku koristeći formulu za izračun osnovne jedinične cijene prirodnog plina, bez troška distribucije, trošarine i poreza, koja se formira prvog dana u mjesecu, za tekući mjesec, prema formuli iz članka 9. stavka 7. Okvirnog sporazuma.

7) Ugovaratelj/Opskrbljivač je dužan pratiti važeći iznos tarifnih stavki za distribuciju plina (Ts1 i Ts2) te važeće iznose trošarina, te u slučaju promjene iznosa tarifnih stavki za distribuciju plina, odnosno iznosa trošarina, najkasnije osam dana prije stupanja na snagu novog iznosa tarifnih stavki dostaviti korisniku izračun promjene ukupne cijene prirodnog plina za pojedini tarifni model, na adresu elektroničke pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ROK I UVJETI PLAĆANJA

Članak 5.

1) Korisnik/krajnji Kupac će račune plaćati u roku od 30 dana od dana zaprimanja računa za uredno isporučeni plin doznakom na poslovni račun Ugovaratelja/Opskrbljivača.

2) Adresa dostave računa može biti drugačija od adrese obračunskog mjernog mjesta, a točan popis adresa za dostavu računa dostaviti će Korisnik/krajnji Kupac prilikom sklapanja Ugovora s Ugovarateljem/ Opskrbljivačem.

3) Obračun plina izvršit će Ugovaratelj/Opskrbljivač temeljem mjernih podataka koje će utvrditi operator distribucijskog sustava (ODS) na obračunskim mjernim mjestima, sukladno važećim Općim uvjetima opskrbe plinom i Mrežnim pravilima plinskog distribucijskog sustava.

4) Obračunsko razdoblje za koje će Ugovaratelj/Opskrbljivač obračunavati količinu (energiju) isporučenog plina iznosi 30 +/- 3 dana koje će Ugovaratelj /Opskrbljivač navesti na računu.

5) Korisnik/krajnji Kupac dužan je omogućiti operatoru distribucijskog sustava nesmetan i neograničen pristup obračunskom mjernom mjestu radi očitanja izmjerenih podataka.

6) Kada se ustanovi da je registriranje potrošnje plina Korisnika/krajnjeg Kupca bilo nepravilno i u slučaju nepredviđene blokade, odnosno neispravnosti brojila ili korektora, obračun potrošnje plina izvršit će se na temelju procjene potrošnje plina utvrđene prema odgovarajućem prethodnom obračunskom razdoblju potrošnje plina.

7) Odgovorna osoba na strani Korisnika/krajnjeg Kupca za potrebe mjesečnih očitanja je:\_\_\_\_\_\_\_\_\_\_\_\_\_\_\_\_\_\_\_\_\_.

8) Izdani račun mora sadržavati sve podatke sukladno Općim uvjetima opskrbe plinom.

9) Predujam je isključen, kao i traženje sredstava osiguranja plaćanja od strane Ugovaratelja /Opskrbljivača.

10) Na zakašnjele uplate Korisnika/krajnjeg Kupca, Ugovaratelj /Opskrbljivač ima pravo obračunati zakonsku zateznu kamatu. U slučaju slanja opomena Ugovaratelj/Opskrbljivač nema pravo na naplatu troškova opomena.

ROK RJEŠAVANJA PRIGOVORA

Članak 6.

1) Ugovaratelj /Opskrbljivač dužan je u roku 5 dana odlučiti o prigovoru Korisnika/krajnjeg Kupca.

2) Rok rješavanja prigovora računa se od dana izjavljivanja prigovora Korisnika/krajnjeg Kupca odnosno od dana zaprimanja svih podataka i/ili dokumentacije koju Ugovaratelj /Opskrbljivač zatraži od Korisnika/krajnjeg Kupca, a koji su potrebni radi donošenja obrazložene odluke o prigovoru Korisnika/krajnjeg Kupca.

3) Ugovaratelj /Opskrbljivač dužan se pridržavati roka rješavanja prigovora iz stavka 1. ovog članka za cijelo vrijeme trajanja ovog Ugovora.

RAZDOBLJE VAŽENJA UGOVORA

Članak 7.

Ovaj ugovor sklapa se na razdoblje od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine, odnosno najkasnije do sklapanja novog ugovora temeljem novog Okvirnog sporazuma, a sve sukladno članku 147. stavku 2. ZJN 2016.

OBAVIJESTI O PROMJENI STATUSA

Članak 8.

Korisnik/Kranji kupac je dužan u roku od 15 dana obavijestiti Ugovaratelja /Opskrbljivača o promjeni u svom statusu vezano za razvrstavanje u poslovnu odnosno neposlovnu tarifu.

ZAVRŠNE ODREDBE

Članak 9.

1) Na sva pitanja koja nisu uređena ovim Ugovorom, primjenjuju se odredbe Okvirnog sporazuma, odnosno odredbe iz Dokumentacije o nabavi i odredbe iz ponude Ugovaratelja/Opskrbljivača.

2) U slučaju da sporna pitanja nisu uređena ni u kojem od navedenih dokumenata iz stavka 1. ovog članka primijenit će se Opći uvjeti opskrbe plinom te odredbe važećih Zakona o obveznim odnosima i Zakona o javnoj nabavi.

Članak 10.

Izmjene i dopune ovog Ugovora vrijede samo ako su sastavljene u pisanom obliku.

Članak 11.

U slučaju spora proisteklog iz ovog Ugovora, ugovorne strane nastojat će spor riješiti dogovorno, a u protivnom ugovara se rješavanje spora pred stvarno nadležnim sudom u Zagrebu.

Članak 12.

Ovaj Ugovor je sastavljen u 4 (četiri) istovjetna primjerka, od kojih po 2 (dva) zadržava svaka ugovorna strana i stupa na snagu datumom potpisivanja ugovornih strana.

KLASA:

URBROJ:

U \_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_202\_\_. godine.

**ZA UGOVARATELJA ZA KORISNIKA/KRAJNJEG**

**/OPSKRBLJIVAČA KUPCA:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_